Orljava

Orljava je rijeka u Hrvatskoj, lijeva pritoka rijeke Save.

Izvire ispod Psunja na nadmorskoj visini višoj od 800 metara i teče od zapada prema istoku. U nju se ulijevaju sve vode planinskih potoka što okružuju Požešku kotlinu. U Požegi u Orljavu se ulijeva njena najveća pritoka sa Papuka – Veličanka i najveći potok s Požeške gore – Vučjak.

Pokraj Pleternice prima pritoku Londžu i mijenja smjer oticanja prema jugu između Požeške i Dilj gore. Rijeke Orljava i Londža pogodne su za ribolov, a slap na Orljavi kod Pleternice poznato je ribolovno i izletničko mjesto.

Od izvora do ušća duga je 89 kilometara.

Kategorija:Rijeke u Hrvatskoj